R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI  DETA

H O T Ă R Â R E A                                                                                                                                                                                                 

privind rectificarea bugetului local de venituri şi cheltuieli pe anul 2022.

             Analizând temeiurile juridice, respectiv:

            a) art. 19 alin. (2) din Legea  nr. 273/2006 privind finanțele publice locale, cu modificările și completările ulterioare;

            b) art. 129 alin. (2), litera b) și alin. (4), litera a) din O.U.G. nr. 57/2019 privind Codul Administrativ, cu modificările și completările ulterioare;

              Luând act de:

              a) referatul de aprobare al Primarului orașului Deta, în calitatea sa de iniţiator, înregistrat cu nr. 7478/03.08.2022;
              b) raportul Serviciului Buget, contabilitate, finanțe, impozite și taxe din cadru Aparatului de specialitate al Primarului orașului Deta, înregistrat sub nr. 7479/03.08.2022 prin care se propune rectificarea bugetului local de venituri și cheltuieli și a bugetului de venituri proprii pe anul 2022;

              c) avizul consultativ al Comisiei Economice a Consiliului local;
             În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

              Consiliul local al orașului Deta adoptă prezenta hotărâre:
               Art.1. Se aprobă rectificarea Bugetului local de venituri şi cheltuieli pe anul 2022, după cum urmează:
Se suplimentează la venituri:

           -Subcap. A18.50.00 ,,Alte impozite și taxe,, cu suma de 55,00 mii lei;

           -Subcap. A39.07.00 ,,Venituri din vânzarea unor bunuri aparținând domeniului privat al statului sau al unităților administrativ-teritoriale,, cu suma de 116,00 mii lei;

           -Subcap. A42.55.00 ,,Subvenții pentru finanțarea locuințelor sociale,, cu suma de 508,43 mii lei.          

Se suplimentează la cheltuieli:

      -Subcap. A55.00.00 ,,Tranzacții privind datoria publică și împrumuturi,, Titlul III ,,Dobânzi,, cu suma de 40,00 mii lei;

       -Subcap. A65.04.02 ,,Învățământ secundar superior,, Titlul II ,,Bunuri și servicii,, cu suma de 15,00 mii lei;

      -Subcap. A65.13.00 ,,Învățământ antepreșcolar,,  Titlul II ,,Bunuri și servicii,, cu suma de 10,00 mii lei;

      -Subcap. A66.06.01 ,,Spitale generale,, Titlul VI ,,Transferuri între unități ale administrației publice,, cu suma de 61,00 mii lei;  

      -Subcap. A67.50.00 ,,Alte servicii în domeniile culturii, recreerii și religiei,, titlul II ,,Bunuri și servicii,, cu suma de 45,00 mii lei;

     -Subcap. A70.03.01 ,,Dezvoltarea sistemului de locuințe, Titlul XV ,,Active nefinanciare,, cu suma de 508,43 mii lei;

Art. 2. Se aprobă rectificarea Bugetului de venituri proprii pe anul 2022, după cum urmează:
Se suplimentează la venituri:

        -Subcap. F43.14.00 ,,Subvenții din bugetele locale pentru finanțarea cheltuielilor de capital din domeniul sănătății,, cu suma de 61,00 mii lei.

Se suplimentează la cheltuieli:

-Subcap. F66.06.01 ,,Spitale generale”, Titlul XV ,,Active nefinanciare,, cu suma de 61,00 mii lei. 
             Art.3. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului – Judeţul Timiş;

- Primarului Oraşului Deta;

- Compartimentului Administraţie publică, protocol;

- Serviciului Buget, contabilitate, finanţe, impozite şi taxe;
- Consiliului Judeţean Timiş;

- D.G.F.P. Timiş;

- Trezoreriei oraşului Deta
- prin afișare și publicare pe site-ul www.detatm.ro – Monitorul oficial local.

       INIȚIATOR PROIECT,                                                AVIZEAZĂ PENTRU LEGALITATE:
              Roman Petru,                                                               Secretarul general al orașului Deta  

                   Primar                                                                                Coralia SCULEAN         
